Woord: stroop | Maroela Media
Argieffoto (Foto: HeungSoon/Pixabay)
geen telling; nul: Die telling is nou dertig stroop in die eerste pot.
In Afrikaans word 'n telling soos 15-0 ná die beklinking van 'n pot tennis as 15-stroop aangedui. Waar kom hierdie stroop vandaan? Dit word nie in Nederlands gebruik nie, en in Engels praat 'n mens van "15-love".
'n Nie te onwaarskynlike verklaring nie, is dat "stroop" 'n bondige manier is om te sê "gestroop van telling", dit wil sê met nog geen telling nie.
Wat die Engelse "love" betref, word daar lank reeds bespiegel dat dié afgelei kan wees van die Franse woord œuf, 'n eier, omdat 'n eier die vorm van 'n ovaal het, soos 'n nulletjie. Etimologies beskou, is dié verduideliking egter 'n bietjie vergesog.
'n Aanneemliker verklaring is een wat uit die laat sewentiende, vroeë agttiende eeu dateer, naamlik dat "love" dalk kom van "to play for love", dit wil sê sonder om telling te hou.
Die oorsprong van die woord tennis is wel Frans. Dit kom via die Anglo-Franse tenetz, van die Ou Franse woord tenez, wat 'n uitroepvorm was:
Wat die afslaner aan die ontvanger geroep het voordat hy of sy afgeslaan het. Nog verder terug lê die oorsprong in die Latynse woord tenere, wat beteken "om te hou".
Die woord 'stroop' het seker ander betekenisse ook, buiten nou in tennis?
Suné, dis nie wat julle in die berig te kenne gee nie, as julle meer spesifiek was en gesê het 'in sport' jammer, dis nou maar soos dit is, as ons soos in baie ander kommentare verby mekaar praat, laat dit so wees. Ek steek nou my hand in eie boesem …..
Ek het nog altyd gewonder waar kom die metode van telling hou in tennis vandaan. Ek meen, om te gaan van 0 na 15 na 30 na 40 en dan wen is net gewoon weird – of is dit net ek?